Steinhoff het Maandagmiddag op die JSE se nuusdiens, Sens, bekend gemaak die evaluasieproses vir strategiese opsies vir die Pepco-groep is hervat. ’n Hele aantal opsies word oorweeg, wat ’n moontlike notering insluit.
Steinhoff het in November 2019 al aangedui hy oorweeg dit om Pepco te verkoop of dit afsonderlik te noteer. Maar deur die loop van 2020 is die tydsberekening van sy planne deurmekaar gekrap deur die Covid-19-pandemie.